钦定古今图书集成/明伦汇编/氏族典/第607卷 > 《郑樵通志》 > 库狄干
## 钦定古今图书集成/明伦汇编/氏族典/第607卷 > 《郑樵通志》 > 库狄干

按《北齐书库狄干传》，“干善无人也。曾祖越豆眷，魏道
武时以功割善无之西腊汗山地方百里以处之。后
率部落北迁，因家朔方。干梗直少言，有武艺。魏正光
初，授将军。孝昌元年，北边扰乱，奔云中，为刺史费穆
送于尔朱荣，以军主随荣入洛。后从神武起兵，破四
部于韩陵，封广平县公，寻进郡公，寻转太保、太傅。及”
高伸密叛，神武讨之，以干为前驱，大破之。还为定州
刺史，迁太师。天保初，以干元勋佐命，封章武郡王，转
太宰。干尚神武妹乐陵长公主，以亲地见待，而为性
严猛。薨，谥曰景烈。子敬伏，位仪同三司。卒，子士文嗣。